[Foto’s] Flooze se Braambossie en sy nuwe kleinsusSorina Erasmus, ook bekend as Die Flooze. Foto: Sorina Erasmus via Facebook Die aktrise en sangeres Sorina Erasmus, ook bekend as Die Flooze, het Maandag oulike foto’s van haar kinders op Facebook gedeel. “My krullekop-kaalvoetkind en poppeloppie prinsessie. Braambossie is mal oor sy sussie en wil haar net die heeltyd vashou,” het Sorina op haar blad geskryf. Miana is op 16 Maart gebore. Sy is vernoem na Sorina se ma, Mariana Elizabeth. Sorina en haar man, Braam Riekert, se eersteling is na sy pa vernoem en het die troetelnaampie Braambossie. Braam is in April 2014 gebore. Die foto’s is deur Shalane-Mare Newborn & Child Photographer geneem.